16.1.2023 г.
BG
Официален вестник на Европейския съюз
L 14/303
Точките от списъка в допълнение 3 към настоящото приложение изброяват системите или компонентите, които да бъдат следени от СБД, и описват видовете следене, което се очаква за всеки един компонент или всяка една система (т.е. следене на праговите стойности на емисиите, следене на работните показатели, следене за главна функционална повреда и следене на компоненти).
Производителят може да реши да бъдат следени допълнителни системи и компоненти.
4.2.1.
Избор на техниката на следене Органите по одобряването на типа могат да одобрят използването от страна на производителя на тип техника за следене, различен от споменатия в допълнение 3 или, в случай на двигатели или превозни средства, работещи с два вида гориво, в точка 7 от приложение 15.
Производителят демонстрира, че избраният тип следене е устойчив, навременен и ефикасен (т.е. чрез технически аргументи, резултати от изпитвания, предишни споразумения и т.н.).
В случай на система и/или компонент, които не са обхванати в допълнение 3 или, в случай на двигатели или превозни средства, работещи с два вида гориво, в точка 7 от приложение 15, производителят предоставя за одобрение на органа по одобряването на типа подход на следене.
Органът по одобряването на типа одобрява избрания тип следене и техниката на следене (т.е. следене на праговите стойности на емисиите, следене на работните показатели, следене за главна функционална повреда и следене на компоненти), ако производителят е демонстрирал, спрямо изброените в допълнение 3 или, в случай на двигатели или превозни средства, работещи с два вида гориво, в точка 7 от приложение 15, че избраният тип следене е устойчив, навременен и ефикасен (т.е. чрез технически аргументи, резултати от изпитвания, предишни споразумения и т.н.).
4.2.1.1.
Корелация с действителни емисии В случая на следене на прагови стойности на емисии се изисква изясняване на корелацията им със специфични емисии на изпитвателен цикъл.
Тази корелация типично се демонстрира на изпитвателен двигател в лабораторна обстановка.
Във всички други случаи на следене (т.е. следене на работните показатели, следене за главна функционална повреда и следене на компоненти) не е необходимо установяване на корелация с действителните емисии.
Органът по одобряването на типа обаче може да изиска данни от изпитванията, за да утвърди класификацията на ефектите от неизправностите, както е описано в точка 6.2 от настоящото приложение.
Пример: Електрическа неизправност може да не изисква установяване на корелация, защото тя е неизправност от тип да/не.
Неизправност на филтъра за прахови частици от дизелов двигател, следена посредством спада на налягането, може да не изисква установяване на корелация понеже предшества неизправност.
Ако производителят докаже, съгласно изискванията за доказателство от настоящото приложение, че при пълна повреда или отстраняване на компонент или система емисиите не биха превишили праговите стойности на СБД, се приема следене на работните показатели на този компонент или система.
Когато се използва датчик за емисиите от изходната тръба на последния шумозаглушител за следене на емисиите на специфичен замърсител, всички останали уреди за следене могат да бъдат освободени от по-нататъшно съотнасяне към действителните емисии на този замърсител.
Независимо от това, такова освобождаване не изключва нуждата от включване на тези уреди за следене, когато се използва друга техника на следене, като част на СБД, тъй като уредите за следене все още са необходими с цел изолиране на неизправността.
Всяка неизправност неизменно се класифицира съгласно точка 4.5 въз основа на въздействието ѝ върху емисиите, независимо от типа следене, използвано за откриването на неизправността.
4.2.2.
Следене на компоненти (вътрешни/външни компоненти/системи) В случай на вътрешни компоненти, които са част от двигателната уредба, СБД открива като минимум повреди на електрическата верига и, където е осъществимо, нелогични сигнали.
След това диагностиката на нелогични сигнали установява дали количеството на изходящите показания на датчика е неуместно високо или неуместно ниско (т.е. налице е „двустранна“ диагностика).